CELEX: 32002R0869
Language: mt
Date: 2002-05-24 00:00:00
Title: Ir-Regolament tal-Kummissjoni (KE) Nru 869/2002 ta' l-24 ta' Mejju 2002 li jemenda l-Annessi I, II u III tar-Regolament tal-Kunsill (KEE) Nru 2377/90 li jistabbilixxi proċedura Komunitarja għat-twaqqif tal-limiti massimi tar-residwi tal-prodotti veterinarji fl-oġġetti ta' l-ikel li joriġinaw mill-annimali.Test b'rilevanza għall-ŻEE

Avviż Legali Importanti

|

32002R0869

Official Journal L 137 , 25/05/2002 P. 0010 - 0013

		Ir-Regolament tal-Kummissjoni (KE) Nru 869/2002ta' l-24 ta' Mejju 2002li jemenda l-Annessi I, II u III tar-Regolament tal-Kunsill (KEE) Nru 2377/90 li jistabbilixxi proċedura Komunitarja għat-twaqqif tal-limiti massimi tar-residwi tal-prodotti veterinarji fl-oġġetti ta' l-ikel li joriġinaw mill-annimali.(Test b'rilevanza għall-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat ir-Regolament tal-Kunsill (KEE) Nru 2377/90 tas-26 ta' Ġunju 1990 li jistabbilixxi l-proċedura Komunitarja għall-istabbiliment tal-limiti massimi tar-residwi ta' prodotti mediċinali veterinarji fl-oġġetti ta' l-ikel li joriġinaw mill-annimali [1], kif l-aħħar emendat bir-Regolament tal-Kummissjoni (KE) Nru 868/2002 [2], u partikolarment l-Artikoli 6, 7 u 8 tiegħu,Billi:(1) Bi qbil mar-Regolament (KEE) Nru 2377/90, il-limiti massimi tar-residwi għandhom ikunu stabbiliti progressivament għas-sustanzi attivi farmakoloġikament kollha li jintużaw fil-Komunità fil-prodotti mediċinali veterinarji użati għall-amministrazzjoni fl-annimali li jipproduċu l-ikel.(2) Il-limiti massimi tar-residwi għandhom ikunu stabbiliti biss wara l-eżaminazzjoni fil-Kumitat għall-Prodotti Mediċinali Veterinarji ta' l-informazzjoni relevanti kollha dwar is-sigurtà tar-residwi tas-sustanza konċernata għall-konsumatur ta' l-oġġetti ta' l-ikel li joriġinaw mill-annimali u l-impatt tar-residwi fuq l-ipproċessar industrijali ta' l-oġġetti ta' l-ikel.(3) Meta jkunu stabbiliti l-limiti massimi tar-residwi tal-prodotti mediċinali veterinarji fl-oġġetti ta' l-ikel li joriġinaw mill-annimali, huwa meħtieġ li tkun speċifikata l-ispeċi ta' l-annimali li fihom jistgħu jkunu preżenti r-residwi, il-livelli li jistgħu jkunu preżenti f'kull tip ta' ċellola tal-laħam miksuba mill-annimali ttrattati (ċelloli mirati) u n-natura tar-residwi li huma relevanti għas-sorveljanza tar-residwi (residwi indikaturi).(4) Għall-kontroll tar-residwi, kif hemm provvediment dwar dan fil-leġislazzjoni Komunitarja xierqa, il-limiti massimi tar-residwi għandhom normalment ikunu stabbiliti għaċ-ċelloli mirati tal-fwied jew tal-kliewi. B'dana kollu, il-fwied u l-kliewi huma spiss imneħħija mill-karkassi li jiċċaqalqu fil-kummerċ internazzjonali, u l-limiti massimi tar-residwi għandhom għalhekk dejjem ikunu stabbiliti għaċ-ċelloli tal-muskoli jew tax-xaħam.(5) Fil-każ tal-prodotti mediċinali veterinarji maħsuba għall-użu fl-għasafar li jbidu, l-annimali li jagħtu l-ħalib jew naħal ta' l-għasel, il-limiti massimi tar-residwi għandhom ikunu stabbiliti wkoll għall-bajd, il-ħalib jew l-għasel.(6) Is-Spectinomycin għandu jidħol fl-Anness I tar-Regolament (KEE) Nru 2377/90.(7) Id-Dexpanthenol għandu jidħol fl-Anness II tar-Regolament (KEE) Nru 2377/90.(8) Sabiex ikun permissibbli t-twettiq ta' studji xjentifiċi, it-terminu tal-validità tal-limiti massimi tar-residwi li preċedentement kienu ġew definiti fl-Anness III tar-Regolament (KEE) Nru 2377/90 għandhom ikunu estiżi għall-Alphacypermethrin u s-Cypermethrin.(9) Għandu jitħalla perjodu xieraq qabel id-dħul fis-seħħ ta' dan ir-Regolament sabiex ikun permissibbli għall-Istati Membri li jagħmlu aġġustamenti li jistgħu jinħtieġu għall-awtorizzazzjonijiet biex jitqiegħdu fis-suq il-prodotti mediċinali veterinarji konċernati li ngħataw skond id-Direttiva tal-Kunsill 81/851/KE [3], kif l-aħħar emendata mid-Direttiva tal-Kummissjoni 2000/37/KE [4] biex jittieħed akkont tad-disposizzjonijiet ta' dan ir-Regolament.(10) Il-miżuri li hemm provvediment dwarhom f'dan ir-Regolament huma bi qbil ma' l-opinjoni tal-Kumitat Permanenti dwar il-Prodotti Mediċinali Veterinarji,ADOTTAT IR-REGOLAMENT LI ĠEJ:Artikolu 1L-Annessi I, II u III tar-Regolament (KEE) Nru 2377/90 huma b'dan emendati kif elenkat fl-Anness ta' hawn.Artikolu 2Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.Għandu jkun jgħodd mis-sittin jum wara l-pubblikazzjoni tiegħu.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, l-24 ta' Mejju 2002.Għall-KummissjoniErkki LiikanenMembru tal-Kummissjoni[1] ĠU L 224, tat-18.8.1990, pġ. 1.[2] Ara paġna 6 ta’ dan il-Ġurnal Uffiċjali[3] ĠU L 317, tas-6.11.1981, pġ. 1.[4] ĠU L 139, ta’ l-10.6.2000, pġ. 25.--------------------------------------------------ANNESSA. L-Anness I tar-Regolament (KEE) Nru 2377/90 huwa emendat kif ġej:1. Aġenti kontra l-infezzjonijiet1.2. Antibjotiċi1.2.10. Aminoglikosidi"Sostanza/i attivafarmakoloġikament | Ir-residwi indikaturi | Speċi ta' l-Annimali | MRL | Ċelloli mmirati | Disposizzjonijiet oħrajn |Spectinomycin | Spectinomycin | Nagħaġ | 300 µg/kg | Muskolu | Mhux għall-użu fl-annimali li minnhom jiġi prodott il-ħalib għall-konsum mill-bnedmin |500 µg/kg | Xaħam |1000 µg/kg | Fwied |5000 µg/kg | Kliewi" |B. L-Anness II tar-Regolament (KEE) Nru 2377/90 huwa emendat kif ġej:2. Komposti organiċi"Sustanza attivi farmakoloġikament | Speċi ta' l-Annimali | Disposizzjonijiet oħrajn |Dexpanthenol | L-ispeċi kollha li jipproduċu l-ikel" | |C. L-Anness III tar-Regolament (KEE) Nru 2377/90 huwa emendat kif ġej:2. Anti-parasitic agents2.2. Aġenti li jaġixxu kontra l-ektoparasiti2.2.3. Piretrojdi"Sostanza/i attivafarmakoloġikament | Marker residue | Speċje ta' l-Annimali | MRL | Target tissue | Disposizzjonijiet oħrajn |Alphacypermethrin | Cypermethrin (numru ta' iżomeri) | Tal-fart, nagħaġ | 20 µg/kg | Muskolu | MRL proviżorji jiskadu fl- 1.7.2003 Disposizzjonijiet ulterjuri fid-Direttiva 93/57/KE għandhom jiġu osservati |200 µg/kg | Xaħam |20 µg/kg | Fwied |20 µg/kg | Kliewi |20 µg/kg | Ħalib |Cypermethrin | Cypermethrin (numru ta' iżomeri) | Tal-fart | 20 µg/kg | Muskolu | MRL proviżorji jiskadu fl- 1.7.2003 Disposizzjonijiet ulterjuri fid-Direttiva 93/57/KE |200 µg/kg | Xaħam |20 µg/kg | Fwied |20 µg/kg | Kliewi |20 µg/kg | Ħalib |Cypermethrin (numru ta' iżomeri) | Nagħaġ | 20 µg/kg | Muskolu | MRL proviżorji jiskadu fl- 1.7.2003 Mhux għall-użu f'annimali li minnhom jiġi prodott il-ħalib għall-konsum mill-bniedem |200 µg/kg | Xaħam |20 µg/kg | Fwied |20 µg/kg | Kliewi" |--------------------------------------------------